Oficialusis leidinys L 259 , 27/09/2002 p. 0001 - 0007



Tarybos Reglamentas (EB) nr. 1696/2002 2002 m. rugsėjo 23 d. iš dalies pakeičiantis Reglamento (EB) Nr. 2042/2000, nustatančio galutinį antidempingo muitą Japonijos kilmės televizijos kamerų sistemų importui, priedą EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių [1], atsižvelgdama į Komisijos pasiūlymą, pateiktą pasitarus su Patariamuoju komitetu, kadangi: 1. ANKSTESNĖS PROCEDŪROS (1) Taryba Reglamentu (EB) Nr. 1015/94 [2] nustatė antidempingo muitą Japonijos kilmės televizijos kamerų sistemų (TKS) importui. (2) Reglamento Nr. 1015/94 1 straipsnio 3 dalies e punktu Taryba aiškiai panaikino antidempingo muitą to reglamento priede (toliau – priedas) išvardintoms kamerų sistemoms, kurios yra brangiausios iš profesionalams skirtų kamerų sistemų ir pagal technines charakteristikas atitinka Reglamento (EB) Nr. 1015/94 1 straipsnio 2 dalyje pateikto produkto apibrėžimą, tačiau negali būti laikomos televizijos kamerų sistemomis. (3) 1995 m. Taryba Reglamentu (EB) Nr. 2474/95 [3] iš dalies pakeitė pirmiau minėtą Reglamentą (EB) Nr. 1015/94, visų pirma, dėl vienodo produkto apibrėžimo ir kai kurių profesionalams skirtų kamerų sistemų modelių, kuriems buvo aiškiai panaikintas galutinis antidempingo muitas. (4) 1997 m. Taryba Reglamentu (EB) Nr. 1952/97 [4] iš dalies pakeitė galutinio antidempingo muito, pagal 1995 m. gruodžio 22 d. Reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas) 12 straipsnį taikomo dviems atitinkamoms bendrovėms, būtent, "Sony Corporation ir Ikegami Tsushinki", normas. Be to, Taryba aiškiai panaikino antidempingo muitą tam tikriems naujiems, profesionalams skirtiems kamerų sistemų modeliams, įtraukdama juos į priedo sąrašą. (5) 1999 m. sausio mėn. ir 2000 m. Taryba Reglamentu (EB) Nr. 193/1999 [5] ir Reglamentu (EB) Nr. 176/2000 [6] iš dalies pakeitė Reglamentą (EB) Nr. 1015/94, įtraukdama į priedo sąrašą tam tikrus tobulesnius, ankstesnius modelius pakeitusius profesionalams skirtus kamerų sistemų modelius ir tuo būdu panaikindama jiems galutinį antidempingo muitą. (6) 2000 m. rugsėjo mėn. Taryba Reglamentu (EB) Nr. 2042/2000 [7] patvirtino galutinius antidempingo muitus, nustatytus Reglamentu (EB) Nr. 1015/94, atsižvelgiant į pagrindinio reglamento 11 straipsnio 2 dalį. (7) 2001 m. sausio ir gegužės mėn. Taryba padarė naujausius Reglamento (EB) Nr. 2042/2000 dalinius pakeitimus, įtraukdama į priedo sąrašą tam tikrus tobulesnius, ankstesnius modelius pakeitusius profesionalams skirtus kamerų sistemų modelius ir tuo būdu panaikindama jiems galutinį antidempingo muitą. (8) Pagaliau 2001 m. rugsėjo mėn. Taryba Reglamentu (EB) Nr. 1900/2001 [8], pagal pagrindinio reglamento 11 straipsnio 3 dalį atlikusi tarpinę peržiūrą, patvirtino galutinio antidempingo muito, nustatyto eksportuojančiam gamintojui "Hitachi Denshi Ltd.", dydį. 2. NAUJŲ PROFESIONALAMS SKIRTŲ KAMERŲ SISTEMŲ TYRIMAS 2.1. Procedūra (9) Du Japonijos eksportuojantys gamintojai, būtent, "Victor Company of Japan Limited" (toliau – "JVC") ir "Ikegami Tsushinki Co Ltd" (toliau – "Ikegami"), atitinkamai 2001 m. balandžio 17 d. ir 2001 m. balandžio 12 d. informavo Komisiją, kad ketina pateikti į Bendrijos rinką naujus profesionalams skirtų kamerų sistemų modelius ir paprašė Komisiją įtraukti šiuos naujus profesionalams skirtų kamerų sistemų modelius, taip pat jų dalis į priedo sąrašą ir tuo būdu panaikinti jiems antidempingo muitus. (10) Komisija atitinkamai informavo Bendrijos pramonę ir pradėjo tyrimą, kuriuo buvo siekiama nustatyti, ar šie produktai patenka į antidempingo muitų taikymo sritį ir, ar Reglamento (EB) Nr. 2042/2000 taikomojoje dalyje turėtų būti padaryti atitinkami daliniai pakeitimai. 2.2. Tiriami modeliai (11) Gauti pareiškimai kartu su svarbia technine informacija dėl šių kamerų sistemų modelių: (i) JVC - nuotolinės kameros valdymo blokas RM-P210E; (ii) Ikegami - kameros galvutė HDL-37E; - kameros galvutė HDL-10; - kameros galvutė HDL-40; - kameros valdymo blokas MA-400; - kameros valdymo blokas CCU-37; - kameros valdymo blokas CCU-10; - nuotolinis valdymo blokas RCU-400; - nuotolinis valdymo blokas RCU-240A; - kameros adapteris CA-450. Visi pirmiau išvardyti modeliai buvo pateikti kaip profesionalams skirtų kamerų sistemų dalys, skirtos profesionaliai video rinkai. 2.3. Išvados (12) Komisija atliko techninį tyrimą. Tyrimo metu buvo nustatyta, kad nepaisant techninių šių modelių patobulinimų, jų nepakanka, kad šie modeliai būtų priskirti transliavimo ar televizijos kamerų sistemų kategorijai. Taigi, buvo padaryta išvada, kad visiems svarstomiems modeliams turėtų būti panaikintos taikomos antidempingo priemonės. (13) Komisija pranešė Bendrijos pramonei ir TKS eksportuotojui savo išvadas ir sudarė galimybę pareikšti savo nuomonę. Remiantis Komisijos rezultatais ir atsižvelgiant į tai, kad suinteresuotos šalys neprieštaravo Komisijos išvadoms, visi 11 konstatuojamojoje dalyje išvardyti modeliai ir susiję įrenginiai laikomi profesionalams skirtomis kamerų sistemomis. Tai reiškia, kad jiems turėtų būti panaikintas antidempingo muitas, taikomas Japonijos kilmės TKS, o priedą reikėtų atitinkamai iš dalies pakeisti. (14) Pagal pirmiau minėtas tyrimo išvadas, vienas eksportuojantis gamintojas, būtent, "Ikegami", pateikė prašymą, kad, nepriklausomai nuo įvežimo datos, jo gaminamiems ir eksportuojamiems kamerų modeliams būtų atgaline data panaikintos taikomos antidempingo priemonės. Buvo įrodinėjama, jog, kadangi šie modeliai buvo pripažinti profesionalams skirtomis kamerų sistemomis, antidempingo muitas neturėtų būti taikomas prekėms, įvežtoms iki šio reglamento paskelbimo dienos. (15) Reglamento (EB) Nr. 2042/2000 priede išvardytos kamerų sistemos gali būti laikomos atleistomis nuo muito po to, kai būtų aiškiai nustatyta, jog jos negali būti naudojamos transliavimui. Tai galima nustatyti Komisijos institucijoms detaliai ištyrus atitinkamos kamerų sistemos technines specifikacijas, taigi, tokioms kamerų sistemoms muitas gali būti panaikintas nuo tada, kai priimamas sprendimas įtraukti minėtą modelį į priedo sąrašą. Po to, atleidimas nuo muito iš esmės būtų taikomas tik ateityje, t. y. nuo patikslinto priedo paskelbimo dienos. (16) Tačiau Bendrijos institucijos nusprendė, kad ypatingais atvejais yra tikslinga tam tikroms profesionalams skirtoms kamerų sistemoms panaikinti antidempingo muitą atgaline data. Šiais atvejais tiriami kamerų modeliai buvo įvežti į Bendriją tik laikotarpiu tarp prašymo panaikinti muitą pateikimo ir priedo dalinio pakeitimo paskelbimo. Dėl tos priežasties šios operacijos galėjo būti nustatytos Komisijai atlikus tyrimą. Šiomis ypatingomis sąlygomis buvo manoma, kad priimtina neapmokestinti tokių prekių, įvežtų pateikus pareiškimą panaikinti muitą. (17) Pastaruoju atveju prašoma atleisti nuo muito atgaline data, nepriklausomai nuo pirmojo importo datos, ir nuo to laiko tai būtų taikoma prekėms, įvežtoms iki prašymo panaikinti muitą pateikimo dienos. Tyrimo metu buvo išaiškinta, jog tam tikri atitinkami kamerų modeliai iš tikrųjų buvo įvežti jau prieš pateikiant Komisijai atitinkamą prašymą atleisti nuo muito, nors iš pradžių "Ikegami" tvirtino, kad modeliai, dėl kurių kreiptasi, nebuvo įvežti prieš pateikiant tokį prašymą. (18) Atsižvelgiant į tai, kas minėta, manoma, kad negalima panaikinti atgaline data muito prekėms, kurios buvo įvežtos prieš pateikiant Komisijai prašymą atleisti nuo muito. Atleisti nuo muito galima tik remiantis pritariamuoju sprendimu įtraukti į priedo sąrašą tam tikras kamerų rūšis. Iš tikrųjų, minėtos kamerų sistemos pobūdis negali būti nustatytas tol, tol nėra gautos prašyme atleisti nuo muito pateikiamos techninės specifikacijos. Nei Komisijos, nei valstybių narių institucijos neturi galimybės patikrinti, kiek yra tikslios eksportuojančių gamintojų kamerų modelių, su kuriais dar nėra supažindinta Komisija, sudarytos KN klasifikacijos. Todėl, jeigu muitas būtų panaikintas atgaline data iki tos dienos, kai Komisija gavo prašymą, eksportuojantys gamintojai, kurie siekia išvengti mokėti muitą, iš pradžių įvežę savo kamerų modelius su netinkamais KN kodais, tuo būdu išvengdami muito, ir vėliau kreipęsi prašydami panaikinti muitą nuo pirmos įvežimo dienos, nerizikuotų, jeigu ir kai institucijos atkreiptų dėmesį į tvarkos pažeidimus. Taigi, tol, kol gali būti nagrinėjami prašymai atleisti nuo muito atgaline data nuo prašymo atleisti nuo muito gavimo dienos, nėra tikslinga, pirmiausia, atsižvelgiant į rimtą priemonių pažeidimo grėsmę, panaikinti muitą prekėms, kurios buvo įvežtos iki pateikiant prašymą. (19) Todėl priimtas sprendimas, kad reikėtų panaikinti muitą šiame tyrime svarstomiems "Ikegami" kamerų modeliams nuo tos dienos, kai Komisija gavo prašymą atleisti nuo muito, t. y. nuo 2001 m. spalio 12 d. (20) Dėl tų pačių priežasčių priimtas sprendimas, kad reikėtų panaikinti muitą šiame tyrime taip pat svarstomiems JVC kamerų modeliams nuo tos dienos, Kai Komisija gavo prašymą atleisti nuo muito, t. y. nuo 2001 m. Balandžio 17 d. PRIĖMĖ ŠĮ REGLAMENTĄ: 1 straipsnis Reglamento (EB) Nr. 2042/2000 priedas pakeičiamas šio reglamento priedu. 2 straipsnis Šis reglamentas taikomas šių eksportuojančių gamintojų pagamintų ir į Europos bendriją eksportuotų modelių importui nuo tos dienos, kai Komisija gavo tinkamą prašymą atleisti nuo galutinio antidempingo muito šiuos toliau nurodytus modelius: (a) "Ikegami Tsushinki Co Ltd" nuo 2001 m. spalio 12 d.: - kameros galvutė HDL-37E; - kameros galvutė HDL-10; - kameros galvutė HDL-40; - kameros valdymo blokas MA-400; - kameros valdymo blokas CCU-37; - kameros valdymo blokas CCU-10; - nuotolinis valdymo blokas RCU-400; - nuotolinis valdymo blokas RCU-240A; - kameros adapteris CA-450. (b) "Victor company of Japan Limited" nuo 2001 m. balandžio 17 d.: - nuotolinės kameros valdymo blokas RM-P210E. 3 straipsnis Šis reglamentas įsigalioja kitą dieną nuo jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. rugsėjo 23 d. Tarybos vardu Pirmininkas M. Fischer Boel [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2238/2000 (OL L 257, 2000 10 11, p. 2). [2] OL L 111, 1994 4 30, p. 106. Reglamentas su paskutiniais pakeitimais, padarytais Reglamentu (EB) Nr. 176/2000 (OL L 22, 2000 1 27, p. 29). [3] OL L 255, 1995 10 25, p. 11. [4] OL 276, 1997 10 9, p. 20. [5] OL L 22, 1999 1 29, p. 10. [6] OL L 22, 2000 1 27, p. 29. [7] OL L 244, 2000 9 29, p. 38. Reglamentas su paskutiniais pakeitimais, padarytais Reglamentu (EB) Nr. 951/2001 (OL L 134, 2001 5 17, p. 18). [8] OL L 261, 2001 9 29, p. 3. -------------------------------------------------- PRIEDAS " PRIEDAS Profesionalams skirtų kamerų sistemų, išskyrus televizijos kamerų sistemas (transliacijos kamerų sistemos), kurioms netaikomos priemonės, sąrašas Bendrovės pavadinimas | Kamerų galvutės | Objektyvas | Kameros valdymo blokas | Veiklos valdymo blokas | Pagrindinis valdymo blokas | Kameros adapteris | Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP DXC-D35PH DXC-D35PL DXC-D35PK DXC-D35WSPL DSR-135PL | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE DXF-801CE | CCU-M3P CCU-M5P CCU-M7P CUU-M5AP | RM-M7G | — | CA-325P CA-325AP CA-325B CA-327P CA-537P CA-511 CA-512P CA-513 VCT-U14 | Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL- 3 7 HC-400 HC-400W HDL-37E HDL- 10 HDL-40 | VF15-21/22 VF-4523 VF15-39 VF15-46 VF5040 VF5040W | MA-200/230 MA-200A MA-400 CCU- 3 7 CCU- 10 | RCU-240 RCU-390 RCU-400 RCU-240A | — | CA-340 CA-300 CA-230 CA-390 CA-400 CA-450 | Hitachi | SK-H5 SK-H501 DK-7700 DK-7700SX HV-C10 HV-C11 HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP-C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA V-21 V-21W | GM-5 (A) GM-5-R2 (A) GM-5-R2 GM-50 GM-8A GM-9 GM-51 | RU-C1 (B) RU-C1 (D) RU-C1 RU-C1-S5 RU-C10 (B) RU-C10 (Q) RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A RC-Z21A RU-Z3 RC-Z3 | — | — | CA-Z1 CA-Z2 CA-Z1SJ CA-Z1SP CA-Z1M CA-Z1M2 CA-Z1HB CA-C10 CA-C10SP CA-C10SJA CA-C10M CA-C10B CA-Z1A CA-Z31 CA-Z32 CA-ZD1 | Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE WV-F-565HE AW-F575HE AW-E600 AW-E800 AW-E800A | WV-VF65BE WV-VF40E WV-VF39E WV-VF65BE WV-VF40E WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E WV-CB700AE WV-RC700/B WV-RC700/G WV-RC700A/B WV-RC700A/G WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 | — | — | WV-AD700SE WV-AD700ASE WV-AD700ME WV-AD250E WV-AD500E AW-AD500AE AW-AD700BSE | JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-27CECH KH-100U KY-D29ECH KY-D29WECH | VF-P315E VF-P550E VF-P10E VP-P115E VF-P400E VP-P550BE VF-P116 VF-P116WE VF-P550WE | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | — | — | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E | Olympus | MAJ-387N MAJ-387I | | OTV-SX2 OTV-S5 OTV-S6 | | | | Camera OTV-SX | " --------------------------------------------------